http://e-izvadak.pravosudje.hr/mpweb/images/common/grb_mali.gif

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

KLASA: 021-05/21-01/01

URBROJ: 238-14-01-23-35

Kloštar Ivanić, 06.06.2023.

Z A P I S N I K

Sa 14. sjednice Općinskog vijeća Općine Kloštar Ivanić, održane dana 05.06.2023. godine (utorak) s početkom u 17,10 sati u općinskoj vijećnici, Školska 22, I kat. Sjednicu otvara predsjednik Općinskog vijeća Općine Kloštar Ivanić, Miljenko Majdek.

Zapisnik vodi Lidija Zubatović.

Sjednica je javna.

PRISUTNI VIJEĆNICI:

Miljenko Majdek, Branko Šafran, Damir Kašnar, Đurđica Grganja, Zlatko Bunjevac, Mislav Lukša, Jozo Vuković ,Martina Huzanić, Ivo Ćosić, Anita Sušac, Božidar Balenović

ODSUTNI VIJEĆNICI:

Miroslav Hlad

Kristina Borić

OSTALI PRISUTNI:

Načelnik Općine Kloštar Ivanić – Željko Filipović

Sanela Đura, pročelnica Jedinstvenog Upravnog odjela OKI

Mateja Šviglin, pravni referent

Vesna Gregčević, predstavnica Obiteljskog radija Ivanić d.o.o.

Snimatelj Obiteljskog Radio Ivanića- Zvonimir Gaiger

**Ravnateljica Dječjeg vrtića Proljeće, Grozdana Jakovljević,**

**Miljenko Majdek**

**Sukladno članku 106. Poslovnika Općinskog vijeća Općine Kloštar Ivanić prije utvrđivanja dnevnog reda izvršiti će se usvajanje zapisnika sa 13. sjednice Općinskog vijeća.**

**Otvara se rasprava.**

**Mislav Lukša: Postavio sam vijećničko pitanje na prošloj sjednici na koje sam tražio pismeni odgovor.**

Molio sam odgovor načelnika u pismenom obliku potpisan i pečatiran.

Nisam dobio traženo. Molim da odgovori budu uredni i korektni te potpisani i pečatirani.

Ovdje se radi o povredi Poslovnika u članku 104. koji govori o dostavljanju pismenih odgovora.

**Obraćam se predsjedniku vijeća koji je odgovoran za provedbu Poslovnika i poslova načelnika i upravnog odjela, da utječe na načelnika i a mi se odgovori na postavljena pitanja koje sam postavio na prethodnim sjednicama.**

**Na 11 sj. vijeća molio sam da mi se u skladu s poslovnikom odgovori o radovima na nerazvrstanim cestama a sukladno Programu održavanja. Dobio sam odgovor koji nije bio potpisan i bio je općenit.**

Nisam dobio traženo. Molim da odgovori budu uredni i korektni te potpisani i pečatirani.

**Na 12. sj. i 13. sjedici također sam tražio odgovore na postavljena pitanja, dobio sam odgovor koji ne zadovoljava, nije u skladu s poslovnikom.**

**Miljenko Majdek: Inzistirate na potpisivanju datih odgovora, poslovnikom o radu OV nije utvrđeno da isti moraju biti potpisani.**

**Zatvara se rasprava i daje se na glasanje, usvajanje zapisnika sa 13. sj.**

Konstatira se da je u vijećnici prisutno 11 vijećnika.

Sa 9 glasova „za“ i 2 suzdržana glasa usvaja se zapisnik sa 13 sjednice vijeća održane dana 18.04.2023.

**D n e v n i r e d :**

1. Aktualni sat
2. Rasprava o prijedlogu i donošenje Odluke o davanju prethodne suglasnosti na prijedlog I. izmjena i dopuna Statuta Dječjeg vrtića Proljeće

predlagatelj: Upravno vijeće Dječjeg vrtića Proljeće

1. Rasprava o prijedlogu i donošenje Odluke o ustrojavanju dvanaeste odgojne skupine redovnog programa pri Dječjem vrtiću Proljeće područni objekt Ščapovec,

predlagatelj: općinski načelnik

1. Rasprava o prijedlogu i donošenje Plana mreže dječjih vrtića na području Općine Kloštar Ivanić,

predlagatelj: općinski načelnik

1. Rasprava o prijedlogu i donešenje Odluke o izmjenama i dopunama Odluke o imenovanju Stručnog povjerenstva za dodjelu koncesije za obavljanje dimnjačarskih poslova na području Općine Kloštar Ivanić

predlagatelj: općinski načelnik

1. Rasprava o prijedlogu i donošenje Odluke o namjeri davanja koncesije za obavljanje komunalne djelatnosti dimnjačarskih poslova na području Općine Kloštar Ivanić,

predlagatelj: Stručno povjerenstvo za dodjelu koncesije za obavljanje dimnjačarskih poslova na području Općine Kloštar Ivanić

1. **Rasprava o prijedlogu i donošenje Odluke o dodjeli javnih priznanja Općine Kloštar Ivanić,**

**predlagatelj: Komisija za dodjelu javnih priznanja**

1. **Rasprava o prijedlogu Odluke o donošenju V. izmjena i dopuna Prostornog plana uređenja Općine Kloštar Ivanić ,**

**predlagatelj: općinski načelnik**

1. Razno

Predsjednik Općinskog vijeća daje na usvajanje predloženi dnevni red.

Jednoglasno se usvaja predloženi dnevni red.

Aktualni sat

Izvješće načelnika Željka Filipović o

Vezano za zakup poljoprivrednog zemljišta nakon potpisanih ugovora svi zakupci su uvedeni u posjed.

Radovi na Rekonstrukciji vatrogasnog doma u Kloštru sa tvrtkom Hidroregulacija Bjelovar d.d. su u tijeku. Radovi teku po planu uz trenutno malo lošije vremenske uvjete. Za te radove od Agencije za plaćanje u poljoprivredi dobivena je odluka o dodjeli sredstava na ukupni iznos od 817.794,51€.

Prenamjena društvenog doma u prostor za dječji vrtić u Ščapovcu je u tijeku. Izvođač je uveden u posao i prema planu je da se sve dovrši do Velike Gospe.

Danas je uveden u posao izvođač na izgradnji nogostupa u Lipovcu Lonjskom. Rok izvođenja 6 mjeseci. Za iste radove dobili smo sredstva od ministarstva prostornog uređenja, graditeljstva i državne imovine u iznosu od 35.600,00€.

Izvršeno je krpanje udarnih rupa na našim općinskim cestama.

Radovi i dalje teku na izgradnji mreže širokopojasnog interneta na cijelom području općine.

ŽUC Zagrebačke Županije završava sanacije 4 mosta i jednog propusta na području naše općine.

Isto tako je i određeni dio prometnica afsaltirao ili će se asfaltirati .

Čestitke NK Kloštru koji je jučer super organizirao turnir za djecu do 11 godina te isto tako pobjedom seniora ušao u viši rang natjecanja.

Mislav Lukša:

Svjedoci smo širenja neugodnog mirisa sa kompostane u Dugoj ulici u Kloštru Ivaniću.

1.Zanima me načelniče što si poduzeo po pitanju širenja neugodnog miris iz kompostane i što si poduzeo da se taj problem riješi?

2. Kako napreduje rad vlastitog pogona u Općini Kloštar Ivanić? Sredina je godine, a mi smo tek u tijeku zapošljavanja radnika a općinske površine izgledaju sramotno, groblje zaraslo u travu ka i ostale površine.

3. Donesen je novi propis o postupanju pesticidima. U Programu za poljoprivredu imamo predviđena sredstva za edukaciju poljoprivrednika, a ti načelniče nisi organizirao predavanje za isto.

Poduzeće Jakopović organiziralo je predavanje i edukaciju za rukovanje pesticidima u vlastitoj režiji.

Kada i što misliš nešto učiniti po pitanju poljoprivrede?

Molim pismeni odgovor što činiš i što si učinio unazad 10 godina po pitanju poljoprivrede?

Zahvala izvođaču radova i ŽUC što je omogućeno asfaltiranje ceste prema Lipovcu Lonjskom.

Načelnik Željko Filipović:

Što se tiče kompostane, organizirani su dani otvorenih vrata u tvrtki Ekoflora gdje smo mogli pogledati što i kako se radi.

Imam informaciju da u zadnje vrijeme nije bilo neugodnih mirisa.

Vjerujem da rade propisima i pravilima sukladno odobrenjima nadležnih službi.

Što se tiče vlastitog pogona, raspisan je natječaj za 2 djelatnika.

Trenutno nam je 1 djelatnik na bolovanju i vremenske neprilike (kiše) nisu nam išle na ruku da se na vrijeme urede općinske površine i pokosi trava.

U naredno vrijeme pokosit će se i urediti površine.

Ispred općine organizirati ćemo edukaciju za rukovanje pesticidima i potrošiti za to predviđena sredstva.

A što se tiče asfaltiranja cesta ŽUC je omogućio da izvođač izvede radove asfaltiranja.

Zlatko Bunjevac:

Građani su postavili pitanje za pašnjak u Čemernici, dali je ugovorom riješeno da građani koji vode stoku na ispašu moraju iste parcele čistiti od kupinja i granja?

Pitanje uređenja puteva u naseljima koji su puni rupa (Sobočani, Čemernica, Lipovec) kada kreće sanacija tih puteva?

Pitanje raspolaganja sa domom u Lipovcu Lonjskom. Da li je dom u ingerenciji DVD Lipovec ili Općine Kloštar Ivanić? Tko je odgovoran za taj dom? Mještani iznose po nekim saznanjima da se dom iznajmljuje po nebuloznim cijenama.

Šta je sa el. stupovima u Lipovcu, zašto se s tim stalo?

Sanela Đura: Šta se tiče pašnjaka kao i svako poljoprivredno zemljište tako i pašnjak, ono mora biti privedeno svrsi tj. za ispašu stoke. Prema saznanju Fonda 200 m od pašnjak može biti obilježje krajolika.

Načelnik Željko Filipović:

Što se tiče puteva nakon krpanja cesta ići će se na uređenje prometnica i puteva.

Što se tiče pučkog doma Lipovec on je u ingerenciji DVD Lipovec a dijelom Općine Kloštar Ivanić. Potrebno je sa DVD Lipovec usuglasiti da sve prijeđe na OKI.

Što se tiče pitanja za stupove, ne radi se o el. energiji već o brzom internetu.

Zlatko Bunjevac: Molim jasniji odgovor po pitanju održavanja pašnjaka.

A šta se tiče stupova odnosi se na el. stupove.

Odgovor u vezi pašnjaka dobiti ćete pismenim putem.

Branko Šafran:

Zanima me dali je predviđeno zaprašivanje komaraca i u kojem razdoblju?

U komunalnom redu je navedeno da je komarac životinja koja prenosi zarazu te je potrebno zaprašivanje istih u određenom intervalu.

Načelnik Željko Filipović:

Bilo je jedno zaprašivanje komaraca i još se očekuje 2 zaprašivanja.

Božidar Balenović:

Izvode se radovi na mostu u Lipovcu Lonjskom, zanima me tko je izvođač radova?

Grupu građana iz centra Kloštra zanima kada će biti orezivanje drveća na promenadi ?

Mole da se orezivanje izvrši stručno i kada će biti sadnja novog drveća?

Kada će se popraviti vrata na dvorištu stare apoteke?

Radi se nered kod objekta stare apoteke.

Potrebno popraviti prometne znakove i putokaze na području Općine Kloštar Ivanić.

Zanima me u čijoj je to ingerenciji?

Ispred ambulante ponovo se parkiraju auti, dali će se to uspjeti sanirtati?

Kada će krenuti čišćenje bunara u centru Kloštra, kod dječjeg vrtića, kod Caritasa ostali bunari ?

Obnovljen spomenik NOR-a, postavljena nova ploča. Zanima me tko je izvodio radove, koliko je to plaćeno i iz kojih dijela proračunskih sredstava se to financiralo? Kad se već obnavljalo zašto se nije crvenom bojom obojala petokraka?

Načelnik Željko Filipović:

Izvođač nogostupa u Lipovcu Lonjskom je firma Lipovec Gradnja.

Orezivanje drveća izvesti će firma Floralis koja je stručna po tom pitanju.

Vrata na dvorištu stare apoteke su sanirana i popravljena.

Što se tiče znakova, imamo u Proračunu stavku, tako da gdje je potrebno izvršit će se izmjena istih.

Isto tako i čišćenje bunara. Tražili smo izvođače koji su registrirani za tu djelatnost i nismo uspjeli naći. Pokušat će se ponoviti upiti za isto.

Što se tiče parkiranja ispred ambulante stavili smo žardinjere koje su ljudi uklanjali kako bi se mogli parkirati. Jedino rješenje bilo bi postavljanje betonskih stupića.

Što se pak tiče spomenika borcima NOR-a izvođač radova je iz Čazme. Financirano je iz stavke održavanje naših objekata.

Miljenko Majdek: s obzirom da se renovira dom u Ščapovcu u svrhu područnog objekta Dječjeg vrtića. Radovi bi trebali biti završeni do 15.08.23. Da li to znači da na jesen bila sva djeca upisana i primljena u DV?

Načelnik Željko Filipović:

Natječaj je raspisan i prijavilo se 67 djece. 20 sa liste čekanja od prošle godine, 40 novih i 7 nije sa našeg područja.

Ravnateljica DV Proljeće, Grozdana Jakovljević iznosi.

Sutra očekujemo iz e -upisa evalvaciju upisa.

Svi oni koji imaju dovoljan broj bodova biti će raspoređeni. Oni koji ne ispunjavaju uvjete a to je da jedan od roditelja nije zaposlen oni će biti na čekanju.

Prošle godine imali smo kontrolu Ministarstva predškolskog odgoja gdje je utvrđeno da nismo poštivali pedagoške standarde. Naloženo nam je od strane ministarstva da se istog držimo.

Nastojat ćemo primiti što više prijavljene djece.

Imamo niz faktora koji utječu na formiranje liste (npr.odgoda škole u 8 mjesecu) tako da tek u 9 mjesecu imamo pravu sliku i formiranje liste.

U 17,45 zatvara se aktualni sat.

**T o č k a 2.**

Rasprava o prijedlogu i donošenje Odluke o davanju prethodne suglasnosti na prijedlog I. izmjena i dopuna Statuta Dječjeg vrtića Proljeće

predlagatelj: Upravno vijeće Dječjeg vrtića Proljeće

Izvjestiteljica, ravnateljica Dječjeg vrtića Proljeće, Grozdana Jakovljević upoznaje prisutne sa

prijedlogom Odluke o davanju prethodne suglasnosti na prijedlog I. izmjena i dopuna Statuta Dječjeg vrtića Proljeće.

U raspravi učestvuju Mislav Lukša i načelnik Željko Filipović.

Zatvara se rasprava i daje na glasanje.

Konstatira se da je u vijećnici prisutno 11. vijećnika.

Jednoglasno se donosi

**ODLUKA   
o davanju prethodne suglasnosti na   
prijedlog I. izmjena i dopuna Statuta Dječjeg vrtića Proljeće**

**I.**

Daje se prethodna suglasnost na prijedlog I. izmjena i dopuna Statuta Dječjeg vrtića Proljeće Kloštar Ivanić, u tekstu kojeg je utvrdilo Upravno vijeće Dječjeg vrtića Proljeće Kloštar Ivanić na sjednici održanoj 29.05.2023. godine.

**II.**

Ova Odluka stupa na snagu danom donošenja, a objavit će se u „Glasniku Zagrebačke županije“.

**T o č k a 3.**

Rasprava o prijedlogu i donošenje Odluke o ustrojavanju dvanaeste odgojne skupine redovnog programa pri Dječjem vrtiću Proljeće područni objekt Ščapovec,

predlagatelj: općinski načelnik

Načelnik Željko Filipović upoznaje sa Odlukom o ustrojavanju dvanaeste odgojne skupine redovnog programa pri Dječjem vrtiću Proljeće područni objekt Ščapovec,

Otvara se rasprava.

U raspravi učestvuju Mislav Lukša, Ivo Ćosić i načelnik Željko Filipović.

Zatvara se rasprava i daje na glasanje.

Konstatira se da je u vijećnici prisutno 11. vijećnika.

Jednoglasno se donosi

O D L U K A

o ustrojavanju dvanaeste odgojne skupine redovnog programa pri

Dječjem vrtiću Proljeće područni objekt Ščapovec

I.

Upravno vijeće Dječjeg vrtića Proljeće Kloštar Ivanić uputilo je dana 22.05.2023. godine zahtjev za ustrojavanjem jedne dodatne vrtićke skupine u područnom objektu Ščapovec a kako bi se zadovoljile potrebe za upisom djece uz poštivanje propisanog Državno pedagoškog standarda ( „Narodne novine“ broj 63/2008, 90/2010).

II.

Općinsko vijeće odlučuje da se u svrhu smještaja sve djece u vrtić i usklađenja sa odredbama Državnog pedagoškog standarda predškolskog odgoja i naobrazbe u područnom objektu Ščapovec na adresi Ščapovec 42, 10312 Kloštar Ivanić, ustroji dvanaesta odgojna skupina redovnog programa.

III.

Odluka stupa na snagu danom donošenja, a objavit će se u „Glasniku Zagrebačke županije“.

**T o č k a 4.**

Rasprava o prijedlogu i donošenje Plana mreže dječjih vrtića na području Općine Kloštar Ivanić,

predlagatelj: općinski načelnik

Načelnik Željko Filipović upoznaje sa Planom mreže dječjih vrtića na području Općine Kloštar Ivanić.

Otvara se rasprava.

U raspravi učestvuju Mislav Lukša.

Zatvara se rasprava i daje na glasanje.

Konstatira se da je u vijećnici prisutno 10 vijećnika.

Jednoglasno se donosi

**PLAN MREŽE DJEČJIH VRTIĆA NA PODRUČJU**

**OPĆINE KLOŠTAR IVANIĆ**

**Članak 1.**

Planom mreže dječjih vrtića na području Općine Kloštar Ivanić utvrđuju se ustanove predškolskog odgoja i obrazovanja koje obavljaju djelatnost predškolskog odgoja i obrazovanja, objekti u kojima se provode programi predškolskog odgoja i obrazovanja te razvoj mreže dječjih vrtića na području Općine Kloštar Ivanić.

**Članak 2.**

Općina Kloštar Ivanić ima pravo i obvezu odlučivati o potrebama i interesima građana na svojem području organiziranjem i ostvarivanjem programa predškolskog odgoja i obrazovanja.

Prava i obveze iz prethodnog stavka ovog članka ostvaruju se osiguranjem smještajnih kapaciteta za djecu s područja Općine Kloštar Ivanić u ustanovama predškolskog odgoja i sufinanciranjem ekonomske cijene programa dječjeg vrtića sukladno planiranim sredstvima u Proračunu Općine Kloštar Ivanić, za tekuću godinu.

**Članak 3.**

Mrežu dječjih vrtića na području Općine Kloštar Ivanić čine:

|  |  |  |  |  |
| --- | --- | --- | --- | --- |
| **Dječji vrtić** | **Adresa** | **Osnivač** | **Program** | **Smještajni kapacitet** |
| DJEČJI VRTIĆ PROLJEĆE | Naftaplinska 23/a, 10312 Kloštar Ivanić | Općina Kloštar Ivanić | Program odgoja i obrazovanja djece rane i predškolske dobi uključuje redoviti cjelodnevni (10 satni) program. Postoji i kraći program za rano učenje engleskog jezika i dramsko scenski program  Program predškole u trajanju od 250 sati godišnje po 3 sata dnevno. (od 01.10.-31.05.) | do 200 djece  do 45 djece |
| PODRUČNI OBJEKT DJEČJEG VRTIĆA LIVADA | Trg Sv. Ivana 1 u dvorištu Pučkog doma | Općina Kloštar Ivanić | Program odgoja i obrazovanja djece rane i predškolske dobi uključuje redoviti cjelodnevni (10 satni)  program | do 50 djece |
| PODRUČNI OBJEKT DJEČJEG VRTIĆA ŠČAPOVEC | Ščapovec 42,  10312 Kloštar Ivanić | Općina Kloštar Ivanić | Program odgoja i obrazovanja djece rane i predškolske dobi uključuje redoviti cjelodnevni (10 satni)  program | do 20 djece |

**Članak 4.**

Mreža dječjih vrtića Općine Kloštar Ivanić može se proširivati osnivanjem novih dječjih vrtića od strane svih zakonom predviđenih osnivača.

Na području Općine Kloštar Ivanić mogu se osnivati nove predškolske ustanove kojima Općina Kloštar Ivanić nije osnivač, ali Općina ne preuzima obvezu sufinanciranja smještaja djece u tim ustanovama.

**Članak 5.**

U slučaju potrebe i po zahtjevu roditelja smještaj djece s područja Općine Kloštar Ivanić u dječjem vrtiću na području druge jedinice lokalne samouprave Općina Kloštar Ivanić može sufinancirati u slučaju da vrtić iz članka 3. ove Odluke ne provodi program rada s djecom s posebnim potrebama.

**Članak 6.**

Ovaj Plan dostavlja se Zagrebačkoj županiji radi usklađivanja razvitka mreže dječjih vrtića na području Zagrebačke županije.

**Članak 7.**

Stupanjem na snagu ovog Plana prestaje važiti Plan mreže dječjih vrtića u Općini Kloštar Ivanić KLASA:601-02/21-01/01, URBROJ:238/14-01-21-54, od 08.07.2021. godine.

**Članak 8.**

Ovaj Plana mreže dječjih vrtića na području Općine Kloštar Ivanić stupa na snagu osmi dan od dana objave u „Glasniku Zagrebačke županije“.

**T o č k a 5.**

Rasprava o prijedlogu i donešenje Odluke o izmjenama i dopunama Odluke o imenovanju Stručnog povjerenstva za dodjelu koncesije za obavljanje dimnjačarskih poslova na području Općine Kloštar Ivanić

predlagatelj: općinski načelnik

Pročelnica Jedinstvenog Upravnog odjela OKI, Sanela Đura upoznaje prisutne sa Odlukom o izmjenama i dopunama Odluke o imenovanju Stručnog povjerenstva za dodjelu koncesije za obavljanje dimnjačarskih poslova na području Općine Kloštar Ivanić

Otvara se rasprava.

Zatvara se rasprava i daje na glasanje.

Konstatira se da je u vijećnici prisutno 10 vijećnika.

Jednoglasno se donosi

**O D L U K A**

**o izmjeni i dopuni Odluke o imenovanju Stručnog povjerenstva**

**za dodjelu koncesije za obavljanje dimnjačarskih poslova**

**na području Općine Kloštar Ivanić**

I.

Ovom Odlukom mijenja se i dopunjuje Odluka o imenovanju Stručnog povjerenstva za dodjelu koncesije za obavljanje dimnjačarskih poslova na području Općine Kloštar Ivanić, KLASA: 363-01/23-01/04, URBROJ: 238-14-01-23-5, od 23.02.2023. g. (Glasnik Zagrebačke županije br. 10/23).

II.

Članak I. Odluke mijenja se i glasi:

„Ovom Odlukom imenuje se Stručno povjerenstva za dodjelu koncesije za obavljanje dimnjačarskih poslova na području Općine Kloštar Ivanić u sastavu:

1. Sanela Đura,
2. Mateja Šviglin,
3. Dejan Dokmanić,
4. Katarina Salopek,
5. Vlatkica Šilipetar.“

III.

Izmjena i dopuna Odluke stupa na snagu danom donošenja a objavit će se u „Glasniku Zagrebačke županije“.

**T o č k a 6.**

Rasprava o prijedlogu i donošenje Odluke o namjeri davanja koncesije za obavljanje komunalne djelatnosti dimnjačarskih poslova na području Općine Kloštar Ivanić,

predlagatelj: Stručno povjerenstvo za dodjelu koncesije za obavljanje dimnjačarskih poslova na području Općine Kloštar Ivanić.

Pročelnica Jedinstvenog Upravnog odjela OKI, Sanela Đura upoznaje prisutne sa Odlukom o namjeri davanja koncesije za obavljanje komunalne djelatnosti dimnjačarskih poslova na području Općine Kloštar Ivanić,

.

Otvara se rasprava.

Zatvara se rasprava i daje na glasanje.

Konstatira se da je u vijećnici prisutno 11 vijećnika.

Jednoglasno se donosi

ODLUKA O NAMJERI DAVANJA KONCESIJE

ZA OBAVLJANJE DJELATNOSTI DIMNJAČARSKIH POSLOVA

NA PODRUČJU OPĆINE KLOŠTAR IVANIĆ

Članak 1.

Davatelj koncesije Općina Kloštar Ivanić objavit će Obavijest o namjeri davanja koncesije za obavljanje komunalne djelatnosti dimnjačarskih poslova na području Općine Kloštar Ivanić.

Obavijest o namjeri davanja koncesije objavit će se u Elektroničkom oglasniku javne nabave sukladno Zakonu o koncesijama.

Članak 2.

Donosi se Analiza davanja koncesije za obavljanje komunalne djelatnosti dimnjačarskih poslova na području Općine Kloštar Ivanić (KLASA: 363-01/23-01/04, URBROJ: 238-14-01-23-9) prema tekstu koji je u prilogu ove Odluke koji čini njegov sastavni dio.

Članak 3.

Donosi se Procjena vrijednosti koncesije (KLASA: 363-01/23-01/04, URBROJ: 238-14-01-23-10) prema tekstu koji je u prilogu ove Odluke.

Članak 4.

Donosi se Dokumentacija za nadmetanje za obavljanje komunalne djelatnosti dimnjačarskih poslova na području Općine Kloštar Ivanić (KLASA: 363-01/23-01/04, URBROJ: 238-14-01-23-11) prema tekstu koji je u prilogu ove Odluke.

Članak 5.

Ova Odluka stupa na snagu danom donošenja a objavit će se u Glasniku Zagrebačke županije.

**T o č k a 7.**

**Rasprava o prijedlogu i donošenje Odluke o dodjeli javnih priznanja Općine Kloštar Ivanić,**

**predlagatelj: Komisija za dodjelu javnih priznanja**

**Izvjestitelj predsjednik Komisije za dodjelu javnih priznanja, Mislav Lukša upoznaje prisutne sa prijedlogom Komisije za dodjelu javnih priznanja kako slijedi.**

.

.

Nagrada Općine Kloštar Ivanić za životno djelo dodjelila bi se :

1. Mons. Nikoli Kekić zaslužnom za povratak Grkokatolika u Marču nakon 280 godina što doprinosi razvoju Općine Kloštar Ivanić,
2. Gđi. Ani Stilinović za promicanje hrvatske riječi i ljubavi prema domovini, za volonterski rad i skrb o potrebitima kao i osvješćivanje i educiranje brojnih generacija o važnosti očuvanja okoliša,
3. Gđi. Danici Pergar za doprinos u razvoju i ugledu Općine Kloštar Ivanić promicanjem i unaprjeđenjem glazbenog i kulturnog života,
4. G. Draganu Miščević za promicanje hrvatske pisane i govorene riječi, književnosti i kulture među djecom i mladima,
5. G. Blagi Šimić za njegov doprinos u dogradnji škole, promicanje znanosti, tehničke kulture i prosvjete.

Priznanje Općine Kloštar Ivanić dodjelila bi se:

1. VZO Kloštar Ivanić za 30 godina uspješnog rada i djelovanja
2. DVD Kloštar Ivanić za 130 godina uspješnog rada i djelovanja,
3. DVD Donja Obreška za 90 godina uspješnog rada i djelovanja,
4. G. Tomislavu Vlahović za istaknuti rad i djelovanje u Udruženju obrtnika Ivanić-Grad.

Zahvalnica Općine Kloštar Ivanić dodjelila bi se:

1. Udruzi „Kraljica Katarina“ za aktivnosti u društvenom životu Općine Kloštar Ivanić.

2 Pikado klub Big Ben za postignute značajne rezultate.

Otvara se rasprava.

U raspravi učestvuju Mislav Lukša, Ivo Ćosić, Zlatko Bunjevac, Jozo Vuković, Božidar Balenović.

Nakon opširne rasprave daje se pauza od 5 min.

Nakon pauze vijećnik Branko Šafran daje amandman da se o svakom prijedlogu glasa pojedinačno.

Predsjednik Općinskog vijeća Miljenko Majdek daje predloženi amandman na glasanje.

Konstatira se da je u vijećnici prisutno 10 vijećnika.

Sa 8 glasova „za“ i 2 suzdržana usvaja se predloženi amandman da se o svakom prijedlogu glasa pojedinačno.

Daju se prijedlozi za dodjelu javnih priznanja na glasanje.

Za Mons. Nikoli Kekić zaslužnom za povratak Grkokatolika u Marču nakon 280 godina što doprinosi razvoju Općine Kloštar Ivanić,

Sa 10 glasova „za“ prijedlog se usvaja.

Gđi. Ani Stilinović za promicanje hrvatske riječi i ljubavi prema domovini, za volonterski rad i skrb o potrebitima kao i osvješćivanje i educiranje brojnih generacija o važnosti očuvanja okoliša,

Sa 6 glasova „za“ i 4 suzdržana prijedlog se usvaja.

Gđi. Danici Pergar za doprinos u razvoju i ugledu Općine Kloštar Ivanić promicanjem i unaprjeđenjem glazbenog i kulturnog života,

Sa 7 glasova „za“ , 1 glasom protiv i 2 suzdržana prijedlog se usvaja.

G. Draganu Miščević za promicanje hrvatske pisane i govorene riječi, književnosti i kulture među djecom i mladima,

Sa 7 glasova „za“ i 3 suzdržana prijedlog se usvaja.

G. Blagi Šimić za njegov doprinos u dogradnji škole, promicanje znanosti, tehničke kulture i prosvjete.

Sa 9 glasova „za“ i 1 suzdržanim glasom prijedlog se usvaja.

VZO Kloštar Ivanić za 30 godina uspješnog rada i djelovanja

Sa 10 glasova „za“ prijedlog se usvaja.

DVD Kloštar Ivanić za 130 godina uspješnog rada i djelovanja,

Sa 10 glasova „za“ prijedlog se usvaja.

DVD Donja Obreška za 90 godina uspješnog rada i djelovanja,

Sa 10 glasova „za“ prijedlog se usvaja.

G. Tomislavu Vlahović za istaknuti rad i djelovanje u Udruženju obrtnika Ivanić-Grad.

Sa 9 glasova „za“ i 1 suzdržanim glasom prijedlog se usvaja.

Udruzi „Kraljica Katarina“ za aktivnosti u društvenom životu Općine Kloštar Ivanić.

Sa 7 glasova „za“ i 3 suzdržana prijedlog se usvaja.

Pikado klub Big Ben

Sa 4 glasa „za“, 1 protiv i 5 suzdržanih glasova prijedlog nije usvojen.

Donosi se

O D L U K A

o dodjeli javnih priznanja Općine Kloštar Ivanić

I.

Općinsko vijeće Općine Kloštar Ivanić dodjeljuje javna priznanja za osobita postignuća i doprinos od značaja za razvitak i ugled Općine Kloštar Ivanić.

II.

Nagrada Općine Kloštar Ivanić za životno djelo dodjeljuje se:

1. Mons. Nikoli Kekić zaslužnom za povratak Grkokatolika u Marču nakon 280 godina što doprinosi razvoju Općine Kloštar Ivanić,
2. Gđi. Ani Stilinović za promicanje hrvatske riječi i ljubavi prema domovini, za volonterski rad i skrb o potrebitima kao i osvješćivanje i educiranje brojnih generacija o važnosti očuvanja okoliša,
3. Gđi. Danici Pergar za doprinos u razvoju i ugledu Općine Kloštar Ivanić promicanjem i unaprjeđenjem glazbenog i kulturnog života,
4. G. Draganu Miščević za promicanje hrvatske pisane i govorene riječi, književnosti i kulture među djecom i mladima,
5. G. Blagi Šimić za njegov doprinos u dogradnji škole, promicanje znanosti, tehničke kulture i prosvjete.

III.

Priznanje Općine Kloštar Ivanić dodjeljuje se:

1. VZO Kloštar Ivanić za 30 godina uspješnog rada i djelovanja
2. DVD Kloštar Ivanić za 130 godina uspješnog rada i djelovanja,
3. DVD Donja Obreška za 90 godina uspješnog rada i djelovanja,
4. G. Tomislavu Vlahović za istaknuti rad i djelovanje u Udruženju obrtnika Ivanić-Grad.

IV.

Zahvalnica Općine Kloštar Ivanić dodjeljuje se:

1. Udruzi „Kraljica Katarina“ za aktivnosti u društvenom životu Općine Kloštar Ivanić.

V.

Dodjela javnih priznanja izvršit će se na svečanoj sjednici Općinskog vijeća u 2023. godini.

VI.

Odluka stupa na snagu danom donošenja, a objavit će se u „Glasniku Zagrebačke županije.

**T o č k a 8.**

**Rasprava o prijedlogu Odluke o donošenju V. izmjena i dopuna Prostornog plana uređenja Općine Kloštar Ivanić**

**Izvjestitelj izrađivač Ivan Mucko upoznaje prisutne sa prijedlogom Odluke o donošenju V. izmjena i dopuna Prostornog plana uređenja Općine Kloštar Ivanić.**

**Otvara se rasprava.**

**U raspravi učestvuje vijećnik Mislav Lukša.**

**Zatvara se rasprava i daje se na glasanje.**

**Konstatira se da je u vijećnici prisutno 10 vijećnika.**

**Sa 9 glasova „za“ i 1 suzdržanim donosi se**

**ODLUKA**

**o V. izmjenama i dopunama Odluke o donošenju Prostornog plana uređenja Općine Kloštar Ivanić**

**T o č k a 9.**

**Razno.**

**Ivo Ćosić iznosi pohvale na rad mladih NK Kloštar i ukazuje na postignute zavidne rezultate i osvojenim rezultatima.**

**Zlatko Bunjevac u ime kluba HDZ-a čestita mladim nogometašima NK Kloštar i zahvaljuje na osvojenim rezultatima.**

**Božidar Balenović poziva vijećnike na promociju zbornika.**

**Završeno u 19,30.**

**Zapisničar: Predsjednik**

**Općinskog vijeća:**

**Lidija Zubatović Miljenko Majdek**